kardosdrur/scandi-wiki huggingface dataset:
Langballegård

Langballegård eller Langballegaard () er navnet på et større gods beliggende nord for Langballe i det nordøstlige Angel i Sydslesvig. Administrativt hører Langballegård under Langballe Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører lokaliteten under Grumtoft Sogn. Sognet lå i den danske periode indtil 1864 i Husby Herred (Flensborg Amt). 

Den tidligst kendte ejer er Lange Nissen, som fik gården overladt af hertug Adolf 1. af Slesvig i 1433. Samme år blev gården ophøjet til adelsgods. Indtil 1636 var godset en del af det store godskompleks under Lindeved gods. I årene 1646 til 1676 hørte det til hertugerne af Lyksborg. Derefter kom gården til at være stamsæde for Rantzau-slægten med spredt beliggende ejendomme i det nordvestlige Angel. Langballegård rådede over besiddelser i Grumtoft Sogn (Dollerup, Dollerupmark, Langballe), Husby Sogn (Fulbro, Husbyskov), Rylskov Sogn (Masbøl), Sterup Sogn (Agetoft, Sterup) og Sørup Sogn (Skovby). Det er ikke sikkert, om godsherrerne nogensinde udøvede den fuldstændige retsmyndighed. Som følge af patrimonialjurisdiktionens afskaffelse i 1853 kom Langballegård og dens besiddelser under Husby og Ny Herred.

Ejere af Langballegård/Freienwillen 
 1540-1590 – Schack og Claus af Ahlefeld 
 1590-1638 – Geerd og Christian Rantzau
 1638-1646 – Peter Brandt
 1646-1647 – Hertug Fillip af Lyksborg
 1647-1671 – hertugs datter Hedwig
 1671-1676 – Hertug Christian
 1676-1728 – Carsten Lüders
 1728-1738 – Christian August Lüders
 1738-1808 – Christian Lüders
 1808-1902 – familie Vollertsen
 1902-1931 – Wilhelm Hansen
 1931-1964 – Johannes Hansen
 1964-1998 – Wilhelm Hansen
 1998- Sven Johannes Hansen

Eksterne links 

 Herregårdens Hjemmeside

Noter 

Angel
Godser i Sydslesvig
Herregårde i Slesvig-Holsten
Philippe Val

Philippe Val (født 14. september 1952 i Paris) er fransk journalist, som var chefredaktør på den parisiske ugeavis Charlie Hebdo fra 1992 til 2009. Han har tidligere været komiker og er desuden forfatter og musiker.

Han blev kendt i Danmark under Muhammed-krisen efter beslutningen om at genoptrykke Jyllands-Postens Muhammed-tegninger fra September 2005. Dette medførte et sagsanlæg mod Charlie Hebdo og Philippe Val, som dog efterfølgende blev frifundet. I samme forbindelse var han medunderskriver på et manifest mod "islamisk totalitarisme" sammen med bl.a. Ayaan Hirsi Ali, Salman Rushdie og Ibn Warraq.

Politisk støtter Val Israel og har flere gange givet udtryk for dette, blandt andet i 2008, da han afskedigede tegneren Maurice Sinet, fordi han mente, han kom med antisemitiske udsagn.

Referencer 

Journalister fra Frankrig
Islamkritikere
Muhammed-tegningerne
Johannes Larsen Museet

Johannes Larsen Museet er et kunstmuseum i Kerteminde. Museet åbnede i 1986, og er indrettet i kunstnerægteparret Alhed og Johannes Larsens store bolig og atelier, som de opførte i 1901 på Møllebakken i Kerteminde. Museet er en del af Østfyns Museer.

Huset var med sine 16 gæstesenge opført som et stort og gæstfrit kunstnerhjem, hvor en lang række af datidens kunstnere ofte mødtes, ikke mindst den store kreds af Kerteminde-kunstnere, der efterfølgende sammenfattes under betegnelsen Fynbomalerne. Påvirkningen fra denne kulturkreds fik senere stor betydning for udviklingen af dansk kulturliv.

Det oprindelige hus fra 1901 er tegnet af arkitekten Ulrik Plesner og ombygget af Carl Petersen. Huset er senere udvidet med udstillingsbygningen Samlingen af arkitekterne Poul Ingemann og Kristian Isager i 1990 samt bygningen Vingen til særudstillinger i 2001.

Eksterne links 
 Johannes Larsen Museet
 Johannes Larsen biografi – fra Weilbachs Kunstnerleksikon

Kunstmuseer i Danmark
Kunstnerhjem i Danmark
Kultur i Kerteminde
Museer i Region Syddanmark
Museer etableret i 1986
Severiano Ballesteros

Severiano "Seve" Ballesteros (9. april 1957 i Pedreña – 7. maj 2011) var en spansk golfspiller og den mest succesfulde spanier i golfsporten nogensinde. Ballesteros vandt 91 sejre gennem sin professionelle karriere, heriblandt fem Major-sejre, US Masters i 1980 og 1983, og British Open i 1979, 1984 og 1988.

Ballesteros repræsenterede otte gange, i 1979, 1983, 1985, 1987, 1989, 1991, 1993 og 1995, det europæiske hold ved Ryder Cup. Desuden var han kaptajn for holdet, da det i 1997 vandt titlen, blandt andet med danske Thomas Bjørn på holdet.

Ballesteros fik opkaldt turneringen Seve Trophy efter sig. Det er en turnering der afvikles efter Ryder Cup-format mellem to hold fra henholdsvis det kontinentale Europa og de Britiske Øer.

Han døde efter en langvarig cancersygdom.

Noter

Eksterne henvisninger 

 

Golfspillere fra Spanien
Personer døde af kræft
Miguel Ángel Jiménez

Miguel Ángel Jiménez (født 5. januar 1964 i Málaga, Spanien) er en spansk golfspiller, der (pr. september 2010) står noteret for 20 sejre gennem sin professionelle karriere. Hans bedste resultat i en Major-turnering er en 2. plads, som han opnåede ved US Open i år 2000.

Jiménez har tre gange, i 1999, 2004 og 2008, repræsenteret det europæiske hold ved Ryder Cup, hvilket er resulteret i én sejr og et nederlag.

Eksterne henvisninger 

 

Golfspillere fra Spanien
Personer fra Málaga
José María Olazábal

José María Olazábal (født 5. februar 1966 i Fuenterrabia, Spanien) er en spansk golfspiller, der (pr. september 2010) står noteret for 31 sejre gennem sin professionelle karriere. Hans bedste resultater i Major-turneringer er hans to sejre ved US Masters i 1994 og 1999.

Olazábal har hele 7 gange, i 1987, 1989, 1991, 1993, 1997, 1999 og 2006, repræsenteret det europæiske hold ved Ryder Cup.

Eksterne henvisninger 
 

Golfspillere fra Spanien
Hans Schmidt (flertydig)

Hans Schmidt er et navn, som relaterer sig til flere personer:

 Hans Schmidt (politiker) – der repræsenterede det tyske mindretal og Slesvigsk Parti frem til 1964
 Hans Smidth – (1839-1917) fra Kerteminde-kredsen af malere (Fynbomalerne)

Se også
 Hans Christian Schmidt – folketingspolitiker fra Venstre
 Hans Schmidt-Nielsen – formand for Dansk Magisterforenings studerende.
 Hans Schmidt Petersen – er en dansk-tysk forfatter
Daniel Chopra

Daniel Samir Chopra (født 23. december 1973 i Stockholm, Sverige) er en svensk golfspiller, der (pr. september 2010) står noteret for 13 sejre gennem sin professionelle karriere. Hans bedste resultat i en Major-turnering er en 24. plads, som han opnåede ved US Open i 2004.

Chopras far er inder, hvilket forklarer hans asiatisk klingende navn.

Eksterne henvisninger 
  
 

Golfspillere fra Sverige
Personer fra Stockholm
Niclas Fasth

Niclas Fasth (født 29. april 1972 i Göteborg, Sverige) er en svensk golfspiller, der (pr. september 2010) står noteret for tolv sejre gennem sin professionelle karriere. Hans bedste resultat i en Major-turnering er en 2. plads, som han opnåede ved British Open i 2001, kun besejret af amerikaneren David Duval.

Fasth har en enkelt gang, i 2003, repræsenteret det europæiske hold ved Ryder Cup.

Eksterne henvisninger 
  
 

Golfspillere fra Sverige
Personer fra Göteborg
Kia Picanto

Kia Picanto (også kaldet Kia Morning, Kia EuroStar, Kia New Morning eller Naza Suria) er en mikrobil fra den sydkoreanske Kia-koncern.Picanto's konkurrenter er bl.a.VW Up!, Hyundai i10, Skoda Citigo og Renault Twingo

I starten fandtes den med benzinmotorer på 1,0 og 1,1 liter med hhv. 60 og 65 hk. Senere tilkom også en 1,1 liter commonrail dieselmotor med 75 hk.

Picanto gennemgik et facelift i slutningen af 2007, som medførte ændringer af front- og bagparti. Med faceliftet blev udvalget reduceret til én eneste motorvariant, nemlig 1,1 liter benzinmotoren med 65 hk.

Første generation

Den blev introduceret i 2003, 3 år efter at dens forgænger Kia Pride udgik.

Anden generation (2011-2017)

Den anden generation af Picanto havde debut på Geneva Motorshow i 2011. Denne model var designet af Kias europæiske team som har base i Frankfurt, Tyskand. Denne model havde en længere akselafstand og samlet længde i forhold til den tidligere model. Man kunne få denne model med et valg mellem to benzinmotore; a 1-liter med tre cylindre og en 1.25-liter med fire cylindre. Kia Introducerede deres ecoDynamics system til Picanto på denne model.

Modellen kunne fås i både tredørs og femdørs i Europa.

Denne udgave af Picanto vandt "Transportation Design" kategorien i 2011.

Der var ydereligere facelifts af Picanto i 2014 og 2015.Tredje generation (2017 - nu)

I januar 2016 så man de første spionfoto af en ny Picanto fra Kia og bilen fik sin officelle debut på 2017 Geneva Motor Show. Kia havde givet deres populære bilmodel et mere moderne look og moderne sikkerhedsfunktioner som AEB, SLS og TVBB.

Motorer

Billeder

Kilder og eksterne henvisninger 

 Den danske importørs side om Picanto

Picanto
Mikrobiler
Biler introduceret i 2003
Biler fra 2000'erne
Henri W.PH.E. van den Bergh van Eysinga

Henri W.PH.E. van den Bergh van Eysinga (født Henri Wilhelm Philippus Elize van den Bergh van Eysinga 9. august 1868 – 15. april 1920) var en hollandsk religiøs socialist. Han blev født i Haag og døde i Zutphen. Han var en revolutionær og en filosofiforfatter. I hans bog De Ziel der Mensheid beskriver han hvordan børn bør opdrages til ikke at skade andre, og til at respektere alt liv.

Fodnoter 

Faglitterære forfattere fra Nederlandene
Aktivister fra Nederlandene
Vegetarer
Filosoffer fra Holland
David Duval

David Robert Duval (født 9. november 1971 i Jacksonville, Florida, USA) er en amerikansk golfspiller, der (pr. september 2010) står noteret for 19 sejre gennem sin professionelle karriere. Hans bedste resultat i en Major-turnering er sejren ved British Open i 2001.

Duval har 2 gange, i 1999 og 2002, repræsenteret det amerikanske hold ved Ryder Cup, hvilket er resulteret i én sejr og et nederlag.

Eksterne henvisninger 

 Spillerinfo 

Golfspillere fra USA
Personer fra Jacksonville
Fredrik Jacobson

Fredrik Jacobson (født 26. september 1974 i Molndal, Sverige) er en svensk golfspiller, der pr. juli 2008 står noteret for 3 sejre gennem sin professionelle karriere. Hans bedste resultat i en Major-turnering er en 5. plads, som han opnåede ved US Open i 2003.

Eksterne henvisninger 
  
 

Golfspillere fra Sverige
Per-Ulrik Johansson

Per-Ulrik Johansson (født 6. december 1966 i Uppsala, Sverige) er en svensk golfspiller, der pr. juli 2008 står noteret for 6 sejre gennem sin professionelle karriere. Hans bedste resultat i en Major-turnering er en 8. plads, som han opnåede ved US PGA Championship i 1996.

Johansson har 2 gange, i 1995 og 1997, repræsenteret det europæiske hold ved Ryder Cup, begge gange med sejr.

Eksterne henvisninger 
  
 

Golfspillere fra Sverige
Robert Karlsson

Robert Karlsson (født 3. september 1969 i Katrineholm, Sverige) er en svensk golfspiller, der (pr. september 2010) står noteret for elleve sejre gennem sin professionelle karriere. Hans bedste resultat i en Major-turnering er en 4. plads, som han opnåede ved US Open i 2008.

Karlsson har en enkelt gang, i 2006, repræsenteret det europæiske hold ved Ryder Cup.

Eksterne henvisninger 

 

Golfspillere fra Sverige
Jesper Parnevik

Jesper Bo Parnevik (født 7. marts 1965 i Stockholm, Sverige) er en svensk golfspiller, der pr. juli 2008 står noteret for 14 sejre gennem sin professionelle karriere. Hans bedste resultater i Major-turneringer er to 2. pladser i British Open, i henholdsvis 1994 og 1997.

Parnevik har 3 gange, i 1997, 1999 og 2002, repræsenteret det europæiske hold ved Ryder Cup, hvilket er resulteret i to sejre og et nederlag.

Eksterne henvisninger 

 

Golfspillere fra Sverige
Personer fra Stockholm
Jarmo Sandelin

Jarmo Sandelin (født 10. maj 1967 i Finland) er en svensk golfspiller, der (pr. september 2010) står noteret for otte sejre gennem sin professionelle karriere. 

Sandelin har en gang, i 1999, repræsenteret det europæiske hold ved Ryder Cup.

Eksterne henvisninger 
  
 

Golfspillere fra Sverige
Nick Price

Nicholas Raymond Leige "Nick" Price (født 28. januar 1957 i Durban, Sydafrika) er en zimbabwisk golfspiller, og en af de mest succesfulde afrikanere nogensinde i golfsporten. Pr. juli 2008 står han noteret for 43 sejre gennem sin professionelle karriere. Han har vundet tre Major-turneringer, US PGA Championship i 1992 og 1994, og British Open i 1994.

Price har 5 gange, i 1994, 1996, 1998 2000 og 2003, repræsenteret Det internationale Hold ved Presidents Cup.

Referencer

Eksterne henvisninger 
 

Golfspillere fra Zimbabwe
Personer fra Durban
Holbæk Museum

Holbæk Museum er et kulturhistorisk lokalmuseum for Holbæk Kommune.
Det er museets formål gennem indsamling, registrering, forskning, bevaring og formidling at medvirke til at sikre den lokale, regionale og nationale kulturarv i og omkring Holbæk, og herunder belyse udvikling, variation og kontinuitet i den menneskelige udvikling, leve- og livsvilkår, m.m. inden for den del af kulturarven, der relaterer sig til museets virkeområde.

Holbæk Museum stiftes i 1910 under navnet Folkemuseet for Holbæk og omliggende Herreder og den 1. november 1911 åbnes den første udstilling i Klosterbygningen ved Sankt Nikolai Kirke. I 1919 flytter museet til nye lokaler i Søren Mays Gaard. Siden er flere bygninger inkluderet og museet omfatter i dag 13 historiske bygninger og en lodsbåd.

Holbæk Museum fik med støtte fra private donationer og fra Nordea-fonden finansiel støtte til erhvervelse af den fredede ejendom Bakkekammen 45, opført af Marius Pedersen, en af de dominerende arkitekter fra Bedre Byggeskik bevægelsen (ca. 1910-40). Huset, der har været beboet af Marius Pedersen og hans hustru fra opførelsen 1929 og indtil 2007 planlægges etableret som videnscenter med henblik på dokumentation og formidling af dansk arkitekturudvikling omkring første halvdel af 1900-tallet.

Referencer

Eksterne henvisninger 

 Holbæk Museum – officiel website 

Museer i Region Sjælland
Museum
Museer etableret i 1910
Lokalmuseer i Danmark
Museum
Helge Christian Bronée

Helge Christian Bronée (født 28. marts 1922 i Nøbølle, død 3. juni 1999) var en dansk fodboldspiller, der opnåede fire A-landskampe og efter at have spillet i flere københavnske klubber fik en professionel karriere i udlandet. Han spillede blandt andet i flere italienske klubber, herunder Palermo, AS Roma og Juventus F.C.

Karriere 
Helge Bronée indledte sin seniorkarriere i B 93, men skiftede et par gange og blev i ØB del af en frygtet angrebsduo sammen med Carl Aage Præst. I 1942 blev han topscorer i den bedste danske fodboldrække med 31 mål, en rekord der stadig står i dag (pr. 2019). Han scorede 26 mål i 2. division i 1945-46 og var dermed en betydningsfuld brik i sikringen af ØB's oprykning. Successen sikrede ham også sin landsholdsdebut og scorede i sin debutkamp mod . Også i 1. division gik det godt for Bronée, der scorede 21 mål i 18 kampe og blev ligatopscorer i sæsonen.

De mange mål gav genlyd i udlandet, og han blev professionel i franske FC Nancy i 1948, og dermed kunne han ikke spille flere landskampe, da kun amatører kunne være med på den tid, og han gik blandt andet glip af OL i 1948, hvor Danmark fik bronze. Efter to år i Frankrig skiftede Bronée til Italien og kom til at spille i flere store klubber. I 1954 kom han til Juventus F.C., hvor han blev genforenet med sin gamle holdkammerat, Carl Aage Præst. Efter en sæson i den nedrykningstruede Novara Calcio, hvor hans ti mål ikke var nok til at redde klubben, rejste Helge Bronée hjem igen og spillede sine sidste aktive år som amatør, inden han brækkede benet i en kamp på Klosterbanen. Og så var karrieren slut. 

Han var blandt de mest populære fodboldspillere i Palermos historie. Han scorede 22 mål i Serie A med holdet.

Hans storebror Enrique Camillo Bronée, født 1. april 1917 i Argentina, spillede back for ØB i under åren 1940-50.

Referencer

Eksterne henvisninger 

 Bronzeholdets forspildte muligheder, berlingske.dk, 17. juli 2008

Fodboldspillere fra Danmark
Fodboldspillere fra Østerbros Boldklub
Fodboldspillere fra U.S. Palermo
Fodboldspillere fra AS Roma
Fodboldspillere fra Juventus F.C.
Justin Leonard

Justin Charles Garrett Leonard (født 15. juni 1972 i Dallas, Texas, USA) er en amerikansk golfspiller, der (pr. september 2010) står noteret for 12 sejre gennem sin professionelle karriere. Hans bedste resultat i en Major-turnering er sejren ved British Open i 1997.

Leonard har 2 gange, i 1997 og 1999, repræsenteret det amerikanske hold ved Ryder Cup. I 1999-udgaven blev han helten, da han med et imponerende putt på sidste hul, sørgede for sejr i sin match mod spanske José María Olazábal og dermed samlet amerikansk sejr.

Eksterne henvisninger 
 

Golfspillere fra USA
Personer fra Dallas
Pernille Sams

Pernille Merete Sams (født 27. november 1959 i Kongens Lyngby) er en dansk ejendomsmægler og tidligere medlem af Folketinget for Det Konservative Folkeparti.

Sams blev student fra Frederiksborg Statsskole i 1978 og cand.jur. fra Københavns Universitet i 1984. I 1998 blev hun statsautoriseret ejendomsmægler.

I 1981-1987 arbejdede hun som jurist for den konservative folketingsgruppe, og fra 1984-1985 for de konservative medlemmer af Europa-Parlamentet. I 1986 blev hun ansat i arkitektfirmaet Arne Meldgaard, som hun blev direktør for året efter. 

Den politiske karriere begyndte i 1982, da hun blev medlem af Hillerød Kommunalbestyrelse. Det blev dog kun til en periode, inden hun i 1985 blev opstillet i Randerskredsen (Århus Amtskreds). Hun blev valgt til Folketinget 8. september 1987, og blev fra 1995 opstillet i Hillerødkredsen (Frederiksborg Amtskreds). Sams genopstillede ikke ved folketingsvalget 20. november 2001. 

I dag driver hun sit eget ejendomsmæglerfirma med speciale i liebhaverejendomme, og er blandt andet kendt fra TV 2-programmet Liebhaverne.

Hun sidder i bestyrelsen for Sund & Bælt Holding. I 1997 blev hun Ridder af Dannebrog.

Eksterne henvisninger
 Gammelt portrætfoto

Jurister fra Danmark
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra Det Konservative Folkeparti
Erhvervskvinder
Kommunalbestyrelsesmedlemmer fra Det Konservative Folkeparti
Riddere af Dannebrog
Ejendomsmæglere fra Danmark
Alumni fra Københavns Universitet
Broomball

Broomball ("kostebold") er et spil, der foregår på en ishockeybane. Spillet kommer oprindeligt fra Canada og kan bliver både spillet udendørs og indendørs alt efter klimaforholdene.

I et spil broomball er der to hold, som begge består af seks spillere, en målmand plus 5 markspillere. Formålet med spillet er at score flere mål end modstanderholdet. Mål bliver scoret ved at slå bolden ind i modstanderens net ved at bruge sin kost. Taktikker og spil er lig det brugt i sportsgrene som ishockey, rulleskøjtehockey og floorball.

Spillerne slår en lille rund bold rundt på isen med en stav kaldet en "kost". Kosten kan have et aluminium eller træskaft samt et gummiagtigt trekantet hoved lignende en gammeldags kost. Spillerne har specielle sko med gummisåler på i stedet for skøjter.

Broomball bliver nogen gange fejlagtigt opfattet som curling, hvilket kan skyldes ordet "kost" i navnet, men de to sportsgrene har ikke andet til fælles end at de begge bliver spillet på is.

Se også 
Knáttleikr – et lignende spil fra vikingetiden

Eksterne henvisninger 

International broomball-forening

Issport
Hockeysport
Hockeysport

Hockey-familien er en gruppe boldspil, som har det til fælles, at spillerne prøver at føre en bold eller puck ind i et mål ved hjælp af en stav. De mest populære varianter af hockey på verdensplan er ishockey og hockey.
Dallas Mavericks

Dallas Mavericks er et amerikansk basketballhold fra Dallas i Texas. Holdet blev stiftet i 1980 og spiller i NBA-ligaen. Holdet nåede i 2006 frem til finalerne, hvor de blev besejret af Miami Heat. Pudsigt nok blev finalen i 2011 også mod Miami, hvor Mavericks vandt NBA-mesterskabet.

Kendte spillere 
  Dirk Nowitzki
  Jason Kidd
  Keith van Horn
  Tyson Chandler
 Vince Carter
 Peja Stojakovic
 Jason Terry
 Shawn Marion
 J.J. Barea
 Corey Brewer
 Steve Novak
Luka Dončić
Kristaps Porziņģis

Eksterne henvisninger 

 Klubbens hjemmeside

Hold i NBA
Etableret i 1980
Mavericks
Liberal Party of Canada

The Liberal Party of Canada (fransk: Parti libéral du Canada) er et liberalt/socialliberalt politisk parti i Canada. 

Partiet blev dannet i 1867 og er dermed det ældste stadig fungerende parti i landet. Politisk er det placeret i centrum af landets politiske spektrum mellem Conservative Party of Canada og det socialdemokratisk orienterede New Democratic Party og kombinerer ønsket om en stærk velfærdsstat med en liberal økonomisk politik. Lige fra Wilfrid Laurier i 1896 har samtlige formænd for partiet bortset fra to, Stéphane Dion og Michael Ignatieff, været Canadas premierminister. Partiet var i opposition i det canadiske parlament fra februar 2006 til november 2015, hvor partiets leder Justin Trudeau indtog posten som Canadas 23. premierminister.

Organisation 

Liberal of Canada er som føderalt parti opbygget af en række lokale afdelinger, men provinserne Ontario, Alberta, British Columbia og Quebec har selvstændige liberale partier. Mens partierne i Ontario og Alberta ligger tæt på det føderale parti, mens partierne i British Columbia og Quebec ligger mere til højre.

Referencer

Eksterne henvisninger 

 

Liberale partier
Politiske partier i Canada
Etableret i 1867
Lolcat

En lolcat er et foto af en kat med en passende tekst på. Teksten symboliserer oftest enten en tanke, tale eller beskrivelse som har relevans til billedets indhold.
Typiske lolcat-tekster er som regel skrevet med Impact-fonten, og skrevet med lolcats interne sprog, "Kitteh," som er grammatisk og fejlskrevet engelsk – i stil med lydsprog. "Kitteh" kan forveksles med babysprog.

Eksterne henvisninger 

Internetfænomener
Internetjargon

he:תופעת אינטרנט#Lolcat
AEG

AEG (fork. for Allgemeine Elektricitäts-Gesellschaft) var en tysk elektronikproducent med hovedkontor i Berlin og Frankfurt am Main. AEG blev grundlagt i 1883 af Emil Rathenau, som havde købt rettighederne til at anvende nogle patenter udviklet af den amerikanske opfinder Thomas Edison. I dag ejes varemærket AEG af Electrolux-koncernen.

AEG voksede hurtigt til en stor virksomhed i begyndelsen af 1900-tallet med flere fabrikker i Berlin, bl.a. i Wedding. Peter Behrens formgav i denne periode flere af produkterne og designede også koncernens velkendte logo. Ved afslutningen af 2. verdenskrig i den sovjetisk besatte zone i Østtyskland, og det var derfor nødvendigt at bygge nyt i Vesttyskland. I 1967 blev AEG slået sammen med Telefunken og i 1969 indledtes et samarbejde med Siemens om elproduktionsselskabet Kraftwerk Union. Ved udgangen af 1970'erne beskæftigede AEG 150.000 medarbejdere. Selskabets satsning på kernekraft løb imidlertid ind i tekniske problemer, hvilket betød et tab på flere hundrede mio. D-Mark. 

Efter en økonomisk krise i 1985 blev AEG indlemmet i Daimler-Benz-koncernen (nuværende Daimler AG), og fra 1996 ophørte AEG med at eksistere som selvstændig koncern. Mens produktionen af husholdningsmaskiner i 1994 blev overtaget af Electrolux, som stadig anvender mærket AEG. El-værktøjsproduktionen blev overtaget af Atlas-Copco, mens den jernbanetekniske del blev videreført af ADtranz-koncernen.

Eksterne henvisninger 

 AEG's hjemmeside  

Etableret i 1883
Ophørt i 1996
Elektronikmærker
Konglomerater fra Tyskland
Daimler AG